OzLabs/hebrew-wiki-articles huggingface dataset:
רשף (ספינת קרב)

רשף היא דגם של סדרת ספינות קרב חדשות, פרי פיתוח של מספנות ישראל לספינה בגודל מיני קורבטה. הפרויקט יהווה תחליף לספינות סער 4.5 מסוג "נירית" אשר גם החדשות מביניהן בנות יותר מ-20 ומתקרבות לסוף שירותן בחיל הים.
מטרת כלי השיט היא הגנה על המים הכלכליים של ישראל ובהם מתקני הגז והנפט. כל מערכות הלחימה בספינות רשף יהיו תוצרת התעשיות הביטחוניות בישראל.

== מאפייני הספינה ==
הסדרה מבוססת על ספינת הסער 72 אם כי ארוכה במקצת, 76 מטר. מערכת ההנעה תהיה שילוב של דיזל או גז יחד עם הנעה חשמלית.
החימוש יהיה דומה לסער 6 ויכלול את מערכות ההגנה האוויריות ברק 8 וכיפת ברזל הימית.

== ראו גם ==
* סער 72
* סער 6

== קישורים חיצוניים ==
* Israel Defense, [https://www.israeldefense.co.il/he/node/40928 מספנות ישראל תפתח את "רשף" - הספינה הבאה של חיל הים], 14 בנובמבר 2019

== הערות שוליים ==

קטגוריה:אוניות מלחמה ישראליות
קטגוריה:ישראל: מיזמי ביטחון עתידיים
קטגוריה:מוצרים עתידיים: אמצעי לחימה
אלכסנדר אפשטיין (שחיין)

אלכסנדר אלכס אפשטיין (1903 - 27 בדצמבר 1995) היה שחיין ושחקן כדורמים ישראלי. נחשב לחלוץ ספורט השחייה בישראל. תחרות השחייה הראשונה בארץ ישראל נזקפת לאפשטיין לאחר שהציל את חיי המושל הבריטי, אדוארד קית-רוץ'. בתחרות הראשונה ניצח אפשטיין במשחים ל-100 מטר חופשי ול-100 מטר גב. במקצועו היה אגרונום שהתמחה בחניטת פרחים.

== ביוגרפיה ==
אפשטיין נולד וגדל בחברון, דור חמישי בארץ ישראל. בין השנים 1919–1922 למד במקווה ישראל.

בשנת 1925 נקרא אפשטיין לישיבה של ועד מכבי חיפה שבה הוחלט על הקמת מחלקת השחייה (מכבי חיפה). המחלקה הוקמה בשנת 1926 וכללה צריך בחוף הים של המושבה הגרמנית, עליה היה אחראי.

באוגוסט 1926 שהה אפשטיין בחוף הרחצה ליד הגשר הגרמני בחיפה. המושל הבריטי, אדוארד קית-רוץ', נכנס לשחות בים, אבל נסחף על ידי הגלים ועמד לטבוע. אפשטיין שהיה שחיין מעולה, לא היסס וקפץ למים ויחד איתו נכנס גם תושב ערבי אלמוני. לאחר מאמץ רב הצליחו השניים לחלץ את המושל שהזמין אותם ללשכתו לקבלת פרס. כאשר הגיעו השניים ללשכת המושל, נשאלו מה התגמול שירצו תמורת החילוץ האמיץ? אפשטיין אמר ללא היסוס: "נודה למושל אם יפעל לארגונה של תחרות ארצית לשחייה" וכך נולדה תחרות השחייה הראשונה בארץ ישראל, אשר התקיימה בחיפה. התחרות נערכה בים בין שתי דוברות שהוצבו במרחק של כ-100 מטר אחת מהשנייה כשהשחיינים התחרו בסגנונות שונים ובמרחקים שונים. אפשטיין זכה במקומות הראשונים במשחים ל-100 מטר חופשי ול-100 מטר גב. בתחרות נערכו משחי מוקדמות ומשחי גמר. בין המשתתפים היו שחייני המועדון הגרמני "דויטשר ספורט פאריין", המשטרה הבריטית והמועדון הערבי "אל-אתיאחד". ארגון התחרות והפרסים למשתתפים היו תרומתו של המושל הבריטי.

בשנת 1930 פרש אפשטיין משחייה תחרותית.

משנת 1953 פתח אפשטיין ברחוב ארלוזורוב בחיפה מפעל לחניטת צמחים ופרחים.

== לקריאה נוספת ==
* יובל 90 למכבי חיפה, "הטרזן של מכבי חיפה", עמוד 58

== קישורים חיצוניים ==
* 
* 
* 
* 
* 
* [https://sites.google.com/site/waterpoloisrael/il.history היסטוריה בישראל, ספורט ללא עבר - ד"ר חיים קאופמן]
* [https://billiongraves.com/grave/%D7%90%D7%9C%D7%9B%D7%A1%D7%A0%D7%93%D7%A8-%D7%90%D7%9C%D7%9B%D7%A1-%D7%90%D7%A4%D7%A9%D7%98%D7%99%D7%99%D7%9F/27819782 קברו של אפשטיין באתר billiongraves]

== הערות שוליים ==

קטגוריה:שחיינים ארץ-ישראלים
קטגוריה:שחקני כדורמים ישראלים
קטגוריה:שחייני חופשי ישראלים
קטגוריה:שחייני גב ישראלים
קטגוריה:אנשי היישוב ילידי הארץ
קטגוריה:בוגרי בית הספר החקלאי מקוה ישראל
קטגוריה:מכבי חיפה
קטגוריה:ישראלים שנולדו ב-1903
קטגוריה:ישראלים שנפטרו ב-1995
מגנוליה חלקת עלים

עלים ופרחים של מגנוליה חלקת עלים
מגנוליה חלקת-עלים (שם מדעי: Magnolia laevifolia, לשעבר Michelia yunnanensis, או גם Magnolia dianica, בכתב סיני 云南含笑 בפין-יין: Yúnnán hánxiào), היא מין צמח השייך לסוג מגנוליה. זהו שיח עד עץ ירוק-עד קטן שגובהו בין 3 ל-5 מטרים בעל פרחים לבנים ריחניים, הגדל ברפובליקה העממית של סין.

==תיאור==
מגנוליה חלקת-עלים היא שיח עד עץ ירוק-עד קטן שגובהו בין 3 ל-5 מטרים בעל ענפים ועלים צפופים.

פטוטרת העלים באורך 4–5 מילימטרים. הטרף דמוי ביצה הפוכה, ביצה הפוכה צרה עד סגלגלה. אורכו 4–10 סנטימטרים, ורוחבו 1.5–3.5 סנטימטרים, והוא בעל מרקם עור. גונו ירוק עמום בחלק העליון וירוק עמוק ומבריק בחלקו התחתון. בכל צד יש בין 7 ל-9 עורקים משניים המתחברים לעורק המרכזי. הרשת שיוצרים העורקים על פני העלה בולטת כשהעלה יבש. קצה העלה קהה.

הפרחים ריחניים מאוד. הם נפתחים מניצנים בגוון חלודה, והם מפוזרים אופקית לאורך הענף (בניגוד למיני מגנוליות אחרות שהפרח בקצה הענף). בפרח יש 6–12 עלי כותרת, צבעם לבן, דמויי ביצה הפוכה עד סגלגלה. אורכם 3–3.5 סנטימטרים ורוחבם 1–1.5 סנטימטרים. עלי הכותרת הפנימיים קטנים יותר. אורך האבקנים 5-10 מילימטרים, הזיר לבן באורך 3 מילימטרים והמאבקים באורך 5–7 מילימטרים. העלי באורך 1–1.3 סנטימטרים, יש בין 8 ל-20 עלי שחלה שבכל אחד 5 או 6 ביציות. עמוד העלי באורך 1 מילימטרים מחורץ לאורכו.

הפרי מכיל 5–9 עלי שחלה כדוריים ברוחב 5–8 מילימטרים כשבכל אחד בין זרע אחד לשני זרעים אדומים.

עונת הפריחה היא ממרץ עד אפריל והפירות מבשילים מאוגוסט עד ספטמבר.

==תפוצה ושימושים==
הצמח גדל בסבך שיחים בגובה בין 1,100 ל-2,300 מטרים מעל גובה פני הים במחוזות סין העממית גוויג'ואו, סצ'ואן, מרכז ודרום יונאן ובדרום-מזרח טיבט.

מגדלים את הצמח כצמח נוי והוא משמש להכנת בשמים.

==קישורים חיצוניים==

==הערות שוליים==

חלקת עלים
קטגוריה:צמחים שתוארו ב-2007
קטגוריה:סין: עצים
רז'ב (סרט)

רז'ב (ברוסית: Ржев; שווק במדינות המערב בשם "1942: Unknown Battle") הוא סרט מלחמה רוסי משנת 2019 בבימויו של איגור קופילב ומבוסס על ספרו של ויאצ'סלב קונדראטייב, "לכפר בדם".. קונדראטייב נטל חלק בקרבות במבלט רז'ב כחייל חיל רגלים פשוט והספר מבוסס במידה רבה על זיכרונותיו מהקרבות. הסרט מגולל את אפיזודה קטנה מקרב רז'ב השני בחזית המזרחית במלחמת העולם השנייה ובעיקר את נחישותם של חיילי הצבא האדום שנותרו מיעוט בהגנתם על אחג הכפרים בקרבת העיר רז'ב מפני הנאצים. הקרנת הבכורה נערכה ב-27 בנובמבר 2019 בפני תושבי העיר רז'ב. הסרט יצא לאקרנים ב-5 בדצמבר 2019 וישודר ברשת רוסיה-1 במסגרת שידורים ליום הניצחון, ב-9 במאי 2020.
== עלילה ==
אירועי הסרט מתרחשים במהלך יממה אחת בשנת 1942, בעיצומו של קרב רז'ב. פלוגת חיילי הצבא האדום, בקרב קשה מצליחה להשתלט על לכפר אובסיאניקובו, תוך ספיגת אבדות כבדות. מפקד הפלוגה מקבל פקודה להחזיק בכפר בכל מחיר. אין שום הבטחה, שהפלוגה תקבל תגבורת כלשהי. 
כל אחד מהחיילים, שעוד נותרו בחיים, מבין שכמעט בלתי אפשרי לצאת מהקרב הזה בחיים. ברגע זה תחת אש כבדה מגיע לאובסיאניקובו קצין נקוו"ד, שחייב למצוא ולחשוף חיילים, שנאמנותם למשטר הסובייטי מוטלת בספק. בואו של קצין נקוו"ד גורמת לזלזול מצד החיילים במשימתם, אך האירועים מקבלים תפנית בלתי צפויה.

== שחקנים ==
* סרגיי ז'רקוב — מפקד הפלוגה
* אלכסנדר גורבאטוב — איוואן באסוב
* איוואן בטארב — קרצב
* ארסני סמיונוב — פוליטרוק
* אולג גיאנוב — מצ'יחין
* אלכסנדר בוחארוב — סמל סיסוייב
* גריגורי נקרסוב — לוטננט ריקוב
* איגור גראבוזוב — ז'ורקין
* אלכסנדר אראבושקין — פטרוביץ'
* דן רוזין — ויקטור סומוב
* אנדריי קורובניצ'נקו — לריונוב
* רומן גריבקוב — אושאקוב
* פיוטר לוגאצ'יוב - ולאסיוק
* יבגני ליאמין — יליסייב

== ראו גם ==
*רז'ב
*קרב רז'ב השני
*מבלט רז'ב

== קישורים חיצוניים ==
* 

* [https://www.filmpro.ru/movies/357438 רז'ב] באתר filmpro.ru מבית VGTRK
* [https://www.kinopoisk.ru/film/1313591/ רז'ב] באתר Kinopoisk.ru
* [https://www.kino-teatr.ru/kino/movie/ros/133010/annot/ רז'ב] באתר kino-teatr.ru
* [https://www.ivi.tv/watch/415622 רז'ב] באתר ivi.ru
* [https://www.vokrug.tv/product/show/15741850931/ רז'ב] באתר vokrug.tv
* [https://youtu.be/gdX2QusLBzE טריילר] באתר יוטיוב 

== הערות שוליים ==

קטגוריה:סרטים ברוסית
קטגוריה:סרטי 2019
קטגוריה:סרטי דרמה רוסיים
קטגוריה:סרטי פעולה רוסיים
קטגוריה:סרטי מלחמה רוסיים
קטגוריה:סרטים רוסיים המבוססים על סיפור אמיתי
קטגוריה:סרטי מלחמת העולם השנייה
קטגוריה:סרטי VGTRK
ג'ימי ריד

מטיס ג'יימס ריד (6 בספטמבר 1926 - 29 באוגוסט 1976) היה גיטריסט ונגן מפוחית. מכונה "הבוס של הבלוז". מוזיקאי אמריקאי, נגן בלוז וזמר. התפרסם בעיקר בארצות הברית הרבה יותר מאשר באירופה. הוא מייצג את הבלוז של שיקגו בעל "מבטא דרומי". התמחה בעיקר בסגנון Electric Blues.

הוא השפיע על מוזיקאים רבים, ביניהם: אלביס פרסלי, האנק ויליאמס, וגם על להקת האבנים המתגלגלות אשר הקליטו ושרו את שיריו.

== ביוגרפיה ==
ריד נולד בדנלייט, שבמיסיסיפי.

בשנת 1925 למד לנגן על מפוחית וגיטרה מחברו הטוב אדי טיילור (Eddie Taylor).

בשנת 1943 לאחר שנים של הופעות רחוב, עבר לשיקגו אילינויס. הוא גויס לצבא, ושרת במלחמת העולם השנייה. ריד שוחרר מהצבא בשנת 1945 וחזר למיסיסיפי.

התחתן את חברתו מרי המכונה "אמא ריד" (Mama Reed), אשר שימשה גם כזמרת רקע לכמה משיריו.

בשנות ה-50 ביסס את עצמו ריד כמוזיקאי פופולרי. באותה תקופה הצטרף לגארי קינג (Gary King), איתו הופיע במופעי רחוב רבים.

ריד נפטר בשנת 1976 מאי ספיקת נשימתית, באוקלנד קליפורניה, מעט לפני יום הולדתו ה-50.<ref></ref> על המצבה שעל קברו כתוב: "The Boss Man of The Blues".<ref></ref>

== השפעתו ==
ג'ימי ריד השפיע על מוזיקאים רבים. להקת "האבנים המתגלגלות" ציינו את ריד כמשפיע העיקרי על הצליל שלהם. ברשימת השירים המוקדמת שלהם מופיע השיר "Ain't That Lovin' You Baby", ועוד שירים נוספים שהושמעו בקונצרטים שלהם.<ref></ref>


==קישורים חיצוניים==

* [http://www.bluesharp.ca/legends/jreed.html ג'ימי ריד], אתר אינטרנט כולל ביוגרפיה ותמונות
* 
* 

==הערות שוליים==

קטגוריה:גיטריסטים אמריקאים
קטגוריה:נגני מפוחית פה
קטגוריה:אמריקאים שנולדו ב-1925
קטגוריה:אמריקאים שנפטרו ב-1976
Heaven Is Here

"Heaven Is Here" (בעברית: "גַּן עֵדֶן כָּאן") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן הרביעי שלה, Fly. השיר יצא לאור ב-19 באפריל 1995, כסינגל הראשון והפותח מתוך האלבום, על ידי חברת התקליטים איסט וסט רקורדס. השיר יצא לראשונה באירופה.

בנוסף לכך, הופץ השיר בפורמט של מקסי סינגל ובפורמט של תקליטור ברחבי העולם.

== רקע וכתיבה ==
השיר נכתב על ידי שרה ברייטמן, פרנק פיטרסון ותומאס שוורץ והופק על ידי ברייטמן ופיטרסון גם כן. השיר הוא שיר בסגנון הפופ, המשלב בתוכו את סגנון האלקטרופופ ואת סגנון הסינת'פופ, אשר מאפיינים שירים נוספים מתוך האלבום בו הוא נכלל.

תחילה, יצא השיר כסינגל ביחד עם שלושה רמיקס שנעשו עבור הבי-סייד שלו "How Can Heaven Love Me".

== וידאו קליפ ==
האודיו של השיר הועלה ליוטיוב ב-15 בפברואר 2018, כמה עשורים לאחר צאתו של השיר כסינגל. בנוסף לכך, בשנת 2014, הועלה ליוטיב קליפ המילים של השיר, אשר הצליח לצבור קרוב ל-200 אלף צפיות בסך הכול. באתר האינטרנט הרשמי של ברייטמן הועלתה עטיפתו הרשמית של הסינגל, תוך ששמו שונה ל-"".

== רשימת השמעה ==
*תקליטור ומקסי סינגל אירופאים
#
#
#
#

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!מקור
|-
!אירופה
|19 באפריל 1995
|תקליטור • מקסי סינגל
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי שרה ברייטמן
קטגוריה:שירים באנגלית
קטגוריה:שירים שנכתבו על ידי שרה ברייטמן
קטגוריה:שירים על גן עדן
ג'יי בי סמוב

ג'רי אנג'לו ברוקס (באנגלית: Jerry Angelo Brooks; נולד ב־16 בדצמבר 1965) הוא שחקן, קומיקאי, סטנדאפיסט ומדבב אמריקאי. הוא מבצע סטנדאפ תחת שם הבמה J. B. Smoove.

==ביוגרפיה==
סמוב נולד בפליימאות' שבצפון קרוליינה. הוריו הם פלויד, מעצב תאורה ואליזבת'. הוא הבכור מבין שלושה אחים. בגיל שלוש עבר עם משפחתו למאונט ורנון שבמדינת ניו יורק. סמוב נשוי לזמרת שאהידה עומאר.

==קריירה==
סמוב שיחק בסדרה "כולם שונאים את כריס" בתפקיד משני, והופיע ב"סאטרדיי נייט לייב", בה שימש כתסריטאי.

בשנת 2007 הצטרף לסדרה "תרגיע" מעונה 6 בתפקיד לאון בלאק. בשנת 2017 הוציא סמוב ספר הכתוב מנקודת מבט של הדמות.

סמוב שיחק בתפקיד ראשי בעונה השנייה והשלישית בסיטקום Til Death' של רשת פוקס, לצידם של בראד גארט וג'ואלי פישר. הוא היה חבר בצוות תוכנית המערכונים Cedric the Entertainer Presents, ששודרה מספטמבר 2002 עד יוני 2003. בשנת 2011 השתתף בדיבוב אחד הפרקים בסדרה "משפחת סימפסון". בשנה זו ביצע גם הופעת אורח בסדרות אבא אמריקאי, קיק ובסרט מקום לחלום עליו.

בשנת 2012 העלה בערוץ "קומדי סנטרל" את הספיישל JB Smoove: That's How I Dooz It (ה־DVD שלו יצא באפריל אותה שנה). בשנת 2013 גילם את האקוס בסרט "הדרדסים 2", שיחק בסרט "סרט 43" ובסדרת הפרודיה על תוכניות מציאות Real Husbands of Hollywood בתפקיד עצמו, בסרטו של ג'ף גרלין "להתמודד עם אידיוטים" ובסיטקום "המילרים".

בשנת 2016 התארח באחד מפרקי העונה השמינית של סדרת הרשת של ג'רי סיינפלד "קומיקאים במכוניות שותים קפה".

בשנת 2017 השתתף בווידאו קליפ לשיר Santa's Coming for Us שהוציאה הזמרת סיה.

בשנת 2019 השתתף באחד מפרקי תוכנית המציאות "מטבחי הגיהנום". כן השתתף כשופט אורח בתוכנית ריאלטי השירה "הזמר במסכה" בנוסף, סמוב שיחק בתפקיד מר ג'וליוס דל, המורה־מלווה של השכבה של פיטר פארקר בטיול שבסרט "ספיידרמן: רחוק מהבית", תפקיד שגילם גם בסרט ההמשך "ספיידרמן: אין דרך הביתה" משנת 2021.

בשנת 2022 גילם את פרסי סקוט בסיטקום "בלוקבסטר" מבית היוצר של נטפליקס. 

בשנת 2023 גילם את הנרי בסרט הטלוויזיה "Office Race", סרט מקורי של ערוץ קומדי סנטרל. שיחק גם בסרט הקומדיה "בחזרה לווגאס" <small>(אנ').</small> 

==קישורים חיצוניים==

* 

==הערות שוליים==

קטגוריה:מדבבים אמריקאים
קטגוריה:סטנדאפיסטים אמריקאים
קטגוריה:קומיקאים אמריקאים
קטגוריה:שחקני קולנוע וטלוויזיה אמריקאים
קטגוריה:תסריטאי טלוויזיה אמריקאים
קטגוריה:אמריקאים שנולדו ב-1965
מרי פיטרס (פוליטיקאית)

מרי א. פיטרס (באנגלית: Mary E. Peters; נולדה ב-4 בדצמבר 1948) היא אשת ציבור אמריקאית, שכיהנה כמזכירת התחבורה של ארצות הברית בממשלו של הנשיא ג'ורג' ווקר בוש בשנים 2006–2009. היא האישה השנייה בתפקיד זה אחרי אליזבת דול.

== ביוגרפיה ==
פיטרס נולדה בפאוריה שבמדינת אריזונה. היא קיבלה תואר ראשון מאוניברסיטת פיניקס ואף למדה בבית הספר לממשל ע"ש ג'ון פיצג'רלד קנדי באוניברסיטת הרווארד. כאשר הייתה בת שש התגרשו הוריה. אביה גידל את מרי ושלושת אחיה בפיניקס. ב-1985 הצטרפה פיטרס אל מחלקת התחבורה של מדינת אריזונה, וב-1998 מונתה למנהלת המחלקה בידי מושלת המדינה ג'יין הול.

לאחר כניסתו לתפקיד של מושל טקסס ג'ורג' ווקר בוש לנשיא ארצות הברית ב-2001, עזבה פיטרס את אריזונה לוושינגטון הבירה לשם מינויה לנציבת מִנהל הכבישים הפדרלי (Federal Highway Administration). היא כיהנה בתפקיד זה 2005.

ב-2005 החלו השערות כי פיטרס עשויה להתמודד לתפקיד מושלת אריזונה בבחירות 2006. עם זאת, באותה העת אמרה פיטרס כי על אף אמונתה כי לדעתה היא תהא מועמדת מובילה ושהיא זכאית להתמודד למשרה חרף העובדה שהיא חיה ורשומה בפנקס הבוחרים של מדינת וירג'יניה, שאלות על אודות זכאותה להתמודד בבחירות באריזונה יעיבו על המירוץ. גם בבחירות 2010 עלה שמה כמועמדת פוטנציאלית, אך במקום זאת שימשה כיושבת ראש משותפת של מטה הבחירות של המושלת המכהנת ג'ן ברואר (ביחד עם התובע הכללי של אריזונה לשעבר גרנט וודס).

ב-5 בספטמבר 2006 הכריז הנשיא בוש כי פיטרס עתידה להחליף את נורמן מינטה כמזכירת התחבורה של ארצות הברית. מינויה אושר ב-6 בספטמבר בידי הסנאט של ארצות הברית. באותה השנה מינה בוש את פיטרס לסגנית יו"ר המועצה הלאומית למדיניות ותעבורת הובלה בשטח. היא התפטרה מתפקידה כמזכירת התחבורה עם הבחירות לנשיאות ארצות הברית 2008 והיבחרו של הסנאטור ברק אובמה לנשיאות. היא הוחלפה בידי ריי להוד ב-22 בינואר 2009.

פיטרס סברה כי קופת מערכת הכבישים המהירים הלאומית תתרוקן בתוך עשור אם לא יתבצעו בה שינויים מהותיים, ובמקום להעלות מיסים, על מדינות מסוימות להחכיר כבישי אגרה לתאגידים פרטיים. כמזכירת התחבורה, קבעה פיטרס כי כלבים, חתולים, חזירים ואפילו קופים נחשבים כחיות לתמיכה רגשית, ועל כן ניתן לאפשר להן לעלות לטיסות מסחריות בתא הנוסעים.

ב-1965, בגיל 17, נישאה לטרי פיטרס, נחת אמריקאי. לה ולטרי שלושה ילדים יחד. ב-2013 הורשע טרי בהתעללות מינית בילדה בת שבע, והוא נידון לארבע עשרה שנות מאסר. פיטרס כיום היא יועצת תחבורה לארגוני הנדסה ותכנון לאומיים.

== קישורים חיצוניים ==

== הערות שוליים ==

קטגוריה:בוגרי אוניברסיטת פיניקס
קטגוריה:מזכירות התחבורה של ארצות הברית
קטגוריה:חברי הקבינט של ארצות הברית בממשל ג'ורג' ווקר בוש
קטגוריה:מזכירי מחלקות ממשל במדינות ארצות הברית
קטגוריה:מזכירי התחבורה של ארצות הברית
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
טניה ריביץ'

טניה ריביץ (בסלובנית: Tanja Ribič; נולדה ב-28 ביוני 1968) היא שחקנית וזמרת סלובנית.

==ביוגרפיה==
ריביץ' נולדה בעיר טרבולז'ה שבסלובניה, היא בוגרת האקדמיה לתיאטרון, רדיו, קולנוע וטלוויזיה של ליובליאנה , ב-1992 החלה לשמש כחברה בתיאטרון העירוני של ליובליאנה.

ב-2000 נישאה לשחקן ולמוזיקאי ברנקו דוריץ'.

==משחק==
ב-1991 גילמה דיילת אוויר בסרט "Srcna dama".

ב-2001 שיחקה בסרט המלחמה "Ničija zemlja" שעסק במלחמת בוסניה, הסרט זכה בפרס האוסקר לסרט הזר הטוב ביותר.

ב-2003 שיחקה בסרט "Kajmak in marmelada", קומדיה העוסקת במערכת יחסים בין בחורה סלובנית לבחור בוסני.

בין 2004–2007 שיחקה רופאה בסדרת הקומדייה הקרואטית "Naša mala klinika", תפקיד איתו היא ידועה במדינות הבלקן.

==מוזיקה==
היא ייצגה את סלובניה באירוויזיון 1997 עם השיר "Zbudi se" והיא סיימה את התחרות במקום העשירי.

היא הוציאה שני אלבומים כזמרת ומספר סינגלים.

==קישורים חיצוניים==

* [https://www.mgl.si/sl/o-gledaliscu/ansambel/tanja-ribic/ ביוגרפיה של טניה ריביץ']
* [https://rateyourmusic.com/artist/tanja_ribic טניה ריביץ'] באתר Rate your music

קטגוריה:שחקניות קולנוע וטלוויזיה סלובניות
קטגוריה:זמרות סלובניות
קטגוריה:משתתפי אירוויזיון 1997
קטגוריה:נציגי סלובניה באירוויזיון
קטגוריה:ילידות 1968
אלון שוטקי

גזע של אלון שוטקי בגן בוטני בקונמינג
אלון שוטקי (שם מדעי: Quercus schottkyana, לשעבר Cyclobalanopsis glaucoides, בכתב סיני 滇青冈, בפין-יין: Diān qīnggāng), הוא מין צמח השייך לסוג אלון. זהו עץ ירוק-עד שגובהו 20 מטרים, הגדל ברפובליקה העממית של סין.

==תיאור==
אלון שוטקי הוא עץ ירוק-עד שגובהו 20 מטרים. הענפים בגוון ירוק-אפרפר מכוסים בפלומה כשהם צעירים, חלקים מאוחר יותר.

גון פטוטרת העלים הוא צהוב ואורכה 0.5–2 מילימטרים. הטרף סגלגל מוארך עד דמוי רומח הפוך. אורכו 5–12 סנטימטרים, ורוחבו 2–5 סנטימטרים, והוא בעל מרקם עור. גונו ירוק אפרפר בחלק העליון וירוק כחלחל בחלקו התחתון. בסיס העלה דמוי יתד עד מעט מעוגל, וקצה העלה מחודד. שולי העלים משוננים בשני שלישים החלק העליון. העורק המרכזי בולט בחלק העליון ושקוע בחלק התחתון. בכל צד יש בין 8 ל-12 עורקים משניים המתחברים לעורק המרכזי.

התפרחת הנקבית באורך 1.5–2 סנטימטרים. הכוללת 8–14 פרחים, אבל רק אחד או שניים יתפתחו לפרי. הספלול בצורת קערה. ממדיו 6–8 × 8–12 מילימטרים, כשהוא מכסה בין שליש לחצי מהבלוט. מבחוץ מכוסה בשערות חומות בהירות, מבפנים מכוסה בשערות עדינות בגוון חום בהיר. הבלוט נטול פלומה, סגלגל עד ביצתי, וממדיו 1–1.4 × 0.7–1 סנטימטרים. עונת הפריחה היא במאי הבלוט מבשיל באוקטובר.

==תפוצה==
הצמח גדל ביערות עצים רחבי עלים בגובה בין 1,500 ל-2,500 מטרים מעל גובה פני הים במחוזות סין העממית גוויג'ואו, סצ'ואן ויונאן.

==טקסונומיה==
את השם המדעי הראשון שקיבל הצמח, Cyclobalanopsis glaucoides, העניק הבוטנאי הגרמני ארנסט מקס שוטקי (Ernst Max Schottky; 1888–1915) ב-1912. מכיוון שהתברר שהעץ שייך לסוג אלון העביר ב-1916 הבוטנאי היפני ג'ן-איצ'י קוידזומי (小泉 源; 1883–1953) את העץ לשם המדעי Quercus glaucoides. אלא שהשם Quercus glaucoides כבר היה תפוס מ-1843 למין אלון מקסיקני, ולכן שונה השם שוב והנציח את הבוטנאי שנתן את השם המדעי הראשון.

הבוטנאי הרוסי יורי מניצקי (Меницкий, Юрий Леонардович; 1937–2001) טען ב-1976 שמין זה הוא בפועל תת-מין והציע את השם המדעי Quercus glauca subsp. Schottkyana.

==קישורים חיצוניים==

==הערות שוליים==

קטגוריה:צמחים שתוארו ב-1916
קטגוריה:טקסונים שתוארו בידי ארנסט הנרי וילסון
שוטקי
קטגוריה:סין: עצים
Céline une seule fois / Live 2013

Céline une seule fois / Live 2013 הוא אלבום הופעה של הזמרת הקנדית, סלין דיון. אלבום ההופעה יצא לאור ב-16 במאי 2014, על ידי חברת התקליטים קולומביה רקורדס.<ref name=":0"></ref> אלבום ההופעה מכיל שני תקליטורים, בהם דיון מבצעת את כל שיריה בגרסת אודיו ובנוסף די וי די, בו היא נראית כשהיא מופיעה בהופעה חיה עם אותם השירים.<ref name=":0" />

הדי וי די צולם ב-27 ביולי 2013, בפארק קוויבק בקנדה, במהלך הופעה מיוחדת שנערכה לפני סיבוב ההופעות האירופאי שלה, שהתקיים בסתיו באותה השנה. בנוסף לכך, התקליטורים כוללים ארבעה ביצועים מהופעתה בפריז, במסגרת אותו סיבוב ההופעות האירופאי.<ref name=":0" />

== קידום ==
על מנת לקדם את אלבום ההופעה, הוציאה מתוכו דיון את השיר "Celle qui m'a tout appris" כסינגל, באפריל 2014.<ref></ref> דיון הכריזה לראשונה על צאת אלבום ההופעה באפריל באותה השנה, וכמה ימים לאחר מכן הוציאה את הקליפ לשיר הנושא של אלבום ההופעה.

אלבום ההופעה הגיע לעשירייה הפותחת בבלגיה, צרפת, קנדה וסין והגיע למעמד זהב בצרפת.<ref name="infodisc.fr"></ref><ref name="snepmusique.com"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
|-
! מקום
! תארים
! מכירות
|-
! צרפת (SNEP)<ref name="snepmusique.com"/>
| זהב
| 64,100<ref name="infodisc.fr"/>
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
!מקור
|-
!אוסטריה • בלגיה • גרמניה • הולנד • שווייץ
|16 במאי 2016
| rowspan="4" |קולומביה
| rowspan="4" |תקליטור כפול ו-DVD • בלו-ריי • הורדה דיגיטלית
| rowspan="4" |88843065122 • 88843065142
|<ref></ref><ref></ref>
|-
!קנדה • צרפת
|19 במאי 2016
|<ref></ref>
|-
!איטליה • ספרד
|20 במאי 2016
|<ref></ref>
|-
!יוון • קוריאה הדרומית
|26 במאי 2016
|<ref></ref>
|}

==קישורים חיצוניים==

== הערות שוליים ==

קטגוריה:אלבומי הופעה מ-2014
קטגוריה:אלבומי וידאו מ-2014
קטגוריה:אלבומי הופעה של סלין דיון
קטגוריה:אלבומי וידאו של סלין דיון
קטגוריה:אלבומי הופעה באנגלית
קטגוריה:אלבומי הופעה בצרפתית
קטגוריה:אלבומי וידאו באנגלית
קטגוריה:אלבומי וידאו בצרפתית
קטגוריה:אלבומי חברת קולומביה רקורדס
מיכאיל יודין

מיכאיל יודין (ברוסית: Юдин, Михаил Алексеевич; 29 בספטמבר 1893 בסנקט פטרבורג – 8 בפברואר 1948 בקאזאן) היה מלחין רוסי. הוא למד בקונסרבטוריון של סנקט פטרבורג, שם החל ללמד בשנת 1926 וזכור ביותר באופרה שלו משנת 1943, "פארידה".

יודין זכה לכינויו "באך הרוסי", משום שהקדיש את הקריירה שלו לחיבור יצירות רחבות-יריעה אורטוריות וקנטטות.

==קישורים חיצוניים==

==הערות שוליים==

קטגוריה:מלחינים רוסים
קטגוריה:מורים למוזיקה ברוסיה
קטגוריה:בוגרי הקונסרבטוריון של סנקט פטרבורג
קטגוריה:בוגרי אוניברסיטת סנקט פטרבורג
קטגוריה:ילידי 1893
קטגוריה:נפטרים ב-1948
קרחון ליסטר (רכס החברה המלכותית)

קרחון ליסטר (באנגלית: Lister Glacier) הוא קרחון בצד המזרחי של רכס החברה המלכותית שבאנטארקטיקה. 

הקרחון מנקז קרקס קרחוני גדול מצפון להר ליסטר.

== היסטוריה ==
=== גילוי ומיפוי הקרחון ===

הקרחון נסקר ומופה לראשונה בשנת 1957 על ידי קבוצת חקר קרחון בלו מניו זילנד, שחקרה את אנטארקטיקה כחלק מהמשלחת הטראנס-אנטארקטית של חבר העמים הבריטי.

=== מקור השם ===

הקרחון נקרא על שמו של הר ליסטר הסמוך.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:8898 קרחון ליסטר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21065 קרחון ליסטר] באתר הגאזט האנטארקטי של ממשלת ניו זילנד
** [https://antarctica.recollect.co.nz/nodes/view/15904 תצלום אזור קרחון ליסטר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113775 קרחון ליסטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8516&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ליסטר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ליסטר
ליסטר
קרחון ליסטר (ארכיפלג פאלמר)

קרחון ליסטר (באנגלית: Lister Glacier) הוא קרחון המנקז את המורדות הצפון-מזרחיים של הרי סטריבוג בצד הצפון-מזרחי של האי בראבנט, בארכיפלג פאלמר, שבאנטארקטיקה.

אורכו של הקרחון 9 קילומטרים, ורוחבו 2 קילומטרים.

הקרחון נשפך אל מפרץ בוקה, דרומית לנקודת דוקלו.

== היסטוריה ==
=== גילוי ומיפוי הקרחון ===

הקרחון מופיע לראשונה במפה של ממשלת ארגנטינה בשנת 1953; במפה זו אין לקרחון שם.

במסגרת משלחת הסקר האווירי של שטחי חסות איי פוקלנד הקרחון צולם מן האוויר על ידי חברת האנטיג אירוסרוויירס בע"מ בין השנים 1956–1957, ומופה בהתבסס על תצלומי אוויר אלה בשנת 1959.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של ג'וזף ליסטר, מנתח אנגלי, הנחשב לאבי שיטת החיטוי.

שם זה ניתן, בדומה לשמם של אתרים רבים אחרים בסמוך, הקרויים על שמם של חלוצים בתחום הרפואה.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==

<div class="mw-content-ltr">• Geological Survey (U.S.), [https://books.google.co.il/books?id=U1DuAAAAMAAJ&pg=PA28&lpg=PA28&dq=%22Lister+Glacier%22&source=bl&ots=sn7bc70kZ8&sig=ACfU3U0tOpyL5Xuv5cCM_jmDg3mePim_VQ&hl=en&sa=X&ved=2ahUKEwiEytbjioHmAhWK5KQKHXi1C0UQ6AEwD3oECAwQAQ#v=onepage&q=%22Lister%20Glacier%22&f=false Coastal-change and Glaciological Map of the Trinity Peninsula Area and South Shetland Islands], P 28 </div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8897 קרחון ליסטר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8515&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ליסטר] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.336173442467526,-64.08955770599964,12&?query=&?map_type=hybrid תצלום לוויין של אזור הקרחון, וציון מקום האתרים שסביבו] באתר copernix
* [http://distancebetween.info/lister_glacier מחשבון מרחקים - המרחק מקרחון ליסטר לאתרים סמוכים]

== הערות שוליים ==

ליסטר
מחיר האמת (סרט, 2019)

מחיר האמת (באוקראינית: Ціна правди; ידוע גם בשם מר ג'ונס, באנגלית: Mr. Jones) הוא סרט דרמה משנת 2019 בבימויה של אגנישקה הולנד. הסרט נבחר להתמודד על פרס דוב הזהב בפסטיבל הסרטים הבינלאומי ה-69 בברלין.<ref></ref>

הסרט מגולל באופן רופף את סיפורו של עיתונאי מוויילס בשם גארת' ג'ונס, שבשנת 1933 נוסע לברית המועצות ומגלה אמיתות לא נעימות.<ref></ref><ref></ref>

== עלילה ==
בשנת 1933, גארת' ג'ונס הוא עיתונאי צעיר ושאפתן שזכה לתהילה מסוימת בזכות הראיון שלו עם אדולף היטלר. בזכות קשריו לממשלת לויד ג'ורג' הוא מקבל אישור רשמי מבריטניה לנסוע לברית המועצות.

ג'ונס מנסה לראיין את סטלין ולברר פרטים נוספים על התרחבותה הכלכלית של ברית המועצות ותוכנית החומש המצליחה שלו. ג'ונס מוגבל לביקור במוסקבה, אך נוסע באופן לא רשמי לאוקראינה הסובייטית כדי לגלות את הרעב ההמוני באוקראינה.

== שחקנים ודמויות ==
* ג'יימס נורטון בתפקיד גארת 'ג'ונס
* ונסה קירבי בתפקיד אדה ברוקס
* פיטר סארסגארד בתפקיד וולטר דוראנטי
* קנת קרנהאם בתפקיד דייוויד לויד ג'ורג'
* ג'וזף מול בתפקיד ג'ורג' אורוול
* סלין ג'ונס בתפקיד מתיו

== ביקורת ==
באתר Metacritic הסרט קיבל ציון של 63% על סמך ביקורות של 6 מבקרים, מה שמצביע על "ביקורות חיוביות בדרך כלל".<ref></ref> פיטר ברדשאו מ"הגרדיאן" העניק לסרט 4 מתוך 5 כוכבים וכינה אותו "סרט נועז ולבבי עם השפעות רבות מדייוויד לין". <ref></ref> טים רובי מהטלגרף העניק 3 מתוך 5 כוכבים. הוא שיבח את סארסגארד, על הופעתו והעלאת הפוטנציאל "עצוב הלא מנוצל" של הסרט. רובי היה ביקורתי כלפי התסריט והסיק ש"יש מספיק בסרט כדי לגרום לך לרצות עסקה טובה יותר".<ref></ref> דייוויד ארליך מאתר אינדיווייר העניק לסרט ציון C.<ref></ref>

== פרסים ==
* פרס הגראן פרי אריות הזהב בפסטיבל הסרטים בגדיניה 2019. <ref></ref>

== קישורים חיצוניים ==
* 

* [https://www.youtube.com/watch?v=at21Noa_9kE קדימון הסרט] באתר יוטיוב

== הערות שוליים ==

קטגוריה:סרטים באנגלית
קטגוריה:סרטי דרמה בריטיים
קטגוריה:סרטי 2019
קטגוריה:סרטים אוקראיניים
קטגוריה:סרטים פולניים
קטגוריה:הולודומור
קטגוריה:סרטים בריטיים משנת 2019
עלי עות'מאן (בלם)

עלי חוסיין עות'מאן (בערבית: علي عثمان: נולד ב-8 באוגוסט 1952) הוא כדורגלן עבר ערבי-ישראלי ששיחק בעמדת הבלם ומזוהה בעיקר עם הפועל ירושלים בה שימש גם כקפטן.

==קריירת מועדונים==
עות'מאן נולד וגדל בחלק הישראלי של בית צפאפא, כפר ערבי במזרח ירושלים שחולק בין ישראל לירדן, ובמלחמת ששת הימים נכבש בידי ישראל.

כשהיה ילד המתנ"ס ספורט בבית צפפה הוזמן להשתתף באליפות ירושלים במגרש קטמון. מרדכי כהן, שאימן נערים בהפועל ירושלים, צפה בעות'מאן והזמין אותו להתאמן בקבוצת הנוער של הפועל ירושלים, אליה עלה בגיל 14.

בעונת 1970/1971 השתייך עות'מאן לסגל הבוגרים כאשר מאמן הפועל ירושלים באותה תקופה, משה (מוסי) ליטבק העלה אותו לבוגרים, ואת הופעת הבכורה שלו במדי הבוגרים עשה לאחר מכן תחת אברהם מנצ'ל, נגד קבוצת שמשון תל אביב ב-1970. בסך הכל שיחק עות'מאן בקבוצת הבוגרים כ-15 שנים. ב-1974 זכה בתואר כדורגלן העונה בישראל. עות'מאן היה לשחקן הערבי הראשון ששיחק בליגה הבכירה בכדורגל ("הליגה הלאומית" בזמנו) בישראל. 

בשנת 1978 מונה לקפטן הפועל ירושלים, לאחר בחירות פנימיות בין השחקנים. בסיום עונת 1978/1979 ירדה הקבוצה מהליגה הלאומית (אז הליגה הבכירה) אל הליגה הארצית, והחל משא ומתן על מכירתו לקבוצת בית"ר ירושלים. ברגע האחרון בוטלה העסקה עות'מאן נשאר בהפועל ועזר לה לעלות חזרה ללאומית.

בעונת 1982/1983 עבר עות'מאן לשחק במכבי שפרעם בליגה הארצית עד לחודש נובמבר ולאחר מכן חזר להפועל ירושלים. 

באוקטובר 1984, חתם על חוזה לשנה במועדון בית"ר רמלה מהליגה הארצית. זו הייתה הפעם הראשונה בתולדות אגודת הספורט של (מרכז) בית"ר, ששחקן ערבי חתם בקבוצה המסונפת אליה.

בעונת 1985/1986 הושאל עות'מאן להפועל בית שמש בליגה הארצית, וירד איתה בסיום העונה לליגה א'. בתחילת עונת 1986/1987 חתם בהפועל טייבה, אך בית"ר רמלה שהחזיקה בכרטיס השחקן שלו, לא שחררה אותו והוא חזר לשחק בקבוצה, איתה ירד לליגה א' והעפיל איתה בחזרה לליגה הארצית.

== קריירה בינלאומית ==
עות'מאן היה גם לשחקן הערבי הראשון שהוזמן ושיחק בנבחרת ישראל, כאשר הוזמן על ידי המאמן דוד שווייצר להשתתף במשחק ידידות נגד קבוצת סטוק סיטי האנגלית במאי 1975, ומיד אחר כך הצטרף גם למסע של משחקי ידידות בארצות הברית.

== חיים אישיים ==
לאחר פרישתו ממשחק בגיל 37 וחצי, השתלב בעיריית ירושלים כרכז ספורט כדורגל, ולאחר פרישתו מתנדב עות'מאן בבית ספר לכדורגל בבית צפאפא.

==תארים כשחקן==
* גביע המדינה 1972/1973 עם הפועל ירושלים

==קישורים חיצוניים==
* [http://www.katamon.co.il/News.asp?id=650 עלי עותמן גיבור ילדות] - באתר הפועל קטמון
* [http://jpress.org.il/Olive/APA/NLI_heb/SharedView.Article.aspx?href=MAR%2F1980%2F06%2F01&id=Ar03500&sk=3F64EB24 עלי עות'מאן] - בתמונת סגל הפועל ירושלים 1980

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלנים ערבים ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני נבחרת ישראל
קטגוריה:ישראלים שנולדו ב-1952
ערוץ A+

ערוץ A+ הוא ערוץ טלוויזיה ישראלי לימודי המיועד לילדים בגילאי 4–8, משודר בישראל בפרטנר tv (אפיק 72) ובצרפת בחברת אורנג', וכן תכניו ניתנים לצפייה ישירות מאתר הערוץ. בעבר שידר בחברת HOT. הסדרות שבערוץ מלמדות את הילדים אנגלית, חשבון, מדעים וידע כללי, ומתבססות על תכנים מספקי תוכן בינלאומיים, ביניהם הפקות מבית ה-BBC<ref name=":0"></ref>.

== היסטוריה ==
הערוץ הוקם בשנת 2016 על ידי גליה חלאוי, שהייתה ממייסדי ערוץ הופ! וערוץ לולי<ref name=":1"></ref><ref name=":0" />. המשקיעים המרכזיים בהקמת הערוץ היו אולפני אלרום<ref name=":0" />.

בתחילה תוכני הערוץ שודרו בשירות ה-VOD של החברות YES ו-HOT<ref name=":0" />. בהמשך נפתח לערוץ ערוץ ייעודי ב-HOT, ועם התרחבות שוק שידורי הטלוויזיה בישראל, הערוץ הצטרף למגוון הערוצים של חברת פרטנר tv<ref name=":1" />.

בשנת 2018 חתם ערוץ A+ על הסכם עם חברת אורנג' הצרפתית, על פיו תוכני הערוץ יעברו התאמה לשפה ולתרבות הצרפתית<ref name=":1" />.

ב־30 בדצמבר 2021 הסתיים חוזה השידורים בין הערוץ לבין חברת HOT ולפיכך, סיים את שידוריו באותו היום.

== שירותים ==
הערוץ משווק סדרות לימודיות לחברות תקשורת, ומספק גישה ישירה לצרכנים למנוי ישיר לערוץ דרך האתר. הערוץ משווק חבילות תוכן למורים וגננות, בהן לצד פרקים לימודיים מהסדרות מציע הערוץ גם מערכי שיעור וכלים משלימים המסייעים ללימוד<ref></ref>.

לערוץ יישומון המיועד להשלים את החוויה הלימודית, בו משחקים הילדים במשחקים לימודיים המבוססים על הסדרות שבערוץ. היישומון משתמש בטכנולוגיה של בינה מלאכותית המתאימה באופן אישי את רמת האתגר לרמתו של כל ילד<ref name=":1" />.

== תוכני הערוץ ==
=== סדרות ללימוד אנגלית ===
* אלפאבלוקס - סדרה מבית ה-BBC ללימוד קריאה באנגלית<ref name=":2"></ref>.
* מפלצות ה-ABC - סדרה להיכרות עם אותיות ה-ABC.
* סופר וואי! - סדרה בסגנון גיבורי-על המתרגלת מיומנויות הקריאה, הדקדוק והכתיבה.
* סיפורי אלפאבית - סדרה המתרגלת היכרות קלילה עם אותיות ה-ABC.

=== סדרות ללימוד חשבון ===
* יומיגו - סדרה מבדרת המלמדת מושגים בסיסיים בחשבון וגאומטריה. הסדרה הופקה בסיוע משרד החינוך האמריקאי<ref></ref>.
* נאמברבלוקס - סדרה מבית ה-BBC המלמדת היכרות עם המספרים, ופעולות חיבור, חיסור, כפל וחילוק.
* סופרים עם פולה - סדרה להיכרות עם המספרים ותרגול בסיסי של חשבון.

=== סדרות על מדעים ועובדות החיים ===
* העולם קורא ללונה - סדרה בהפקה משותפת של משרד החינוך של ארצות הברית וברזיל, המסבירה תופעות טבע שונות. הסדרה הייתה מועמדת לפרס אמי<ref></ref><ref name=":2" />.
* הפיקסיז - סדרה המסבירה כיצד פועלות המצאות שונות.
* פינקוד - סדרה המלמדת על תופעות מדעיות שונות.

=== עוד תוכניות ===

* תות התעמלות - תוכנית ילדים חינוכית שעברה מהטלוויזיה החינוכית ועוסקת בנושא: פעילות גופנית.
* חבורת החשבונבונים - תוכנית ילדים שעברה מערוץ הופ! ועוסקת בנושא: בחשבון.
* הרתפקאות הפיראטים - תוכנית ילדים שעברה גם מהטלוויזיה החינוכית וגם מערוץ הופ! ועוסקת בנושא: אמנות.

== קישורים חיצוניים ==

*[https://www.apluskids.co.il/ אתר הבית של ערוץ A+]

== הערות שוליים ==

קטגוריה:ערוצי טלוויזיה
קטגוריה:ערוצי טלוויזיה ישראליים לילדים
קטגוריה:ערוצי טלוויזיה לילדים
קטגוריה:ערוצי טלוויזיה ישראליים
מעוטרי מדליית הכבוד של ארצות הברית במלחמת העולם השנייה

הדיוויזיה השלישית מקבלים את מדליית הכבוד, נירנברג, גרמניה, אפריל 1945. ראשון משמאל: סגן אלוף קית' וייר]]
במלחמת העולם השנייה ובעקבותיה עוטרו 472 מחיילי ארצות הברית במדליית הכבוד - העיטור הצבאי הגבוה ביותר של המדינה. המעוטרים, כולם גברים, שירתו בצבא, בצי, בחיל הנחתים, בחילות האוויר ובמשמר החופים. 269 מהם (57% מהמעוטרים) נהרגו בקרב במהלך מעשה הגבורה שלהם או מאוחר יותר.

המדליות הראשונות הוענקו בעקבות פעולות במהלך ההתקפה על פרל הארבור ב-7 בדצמבר 1941, אשר בעקבותיה הצטרפה ארצות הברית למלחמה. הקרב האחרון שבעקבותיו הוענקה המדליה התחולל באי לוזון שבפיליפינים ב-29 ביולי 1945, כשבועיים לפני כניעת יפן. חלק מהמדליות הוענקו בעיצומה של המלחמה, חלקן לאחריה, ומספר קטן של מדליות הוענק למעוטרים שנים רבות לאחר סיומה.

==מקבלי המדליות==
מרבית המדליות - 294 - הוענקו לחיילי צבא ארצות הברית. 81 מדליות הוענקו לחיילי חיל הנחתים, 57 הוענקו לחיילי הצי ו-38 לחיילי חילות האוויר. מדליה אחת הוענקה לחייל משמר החופים.

301 מהמעוטרים נשאו דרגות חוגר במהלך האירועים שהביאו להענקת המדליה להם. 171 נשאו דרגות קצונה, מהם שבעה גנרלים ושלושה אדמירלים.

מספר שווה בקירוב של מדליות הוענקו בעקבות קרבות שהתחוללו בזירה האירופית (לרבות איטליה) ובזירת האוקיינוס השקט (241 ו-234, בהתאמה). שבע מדליות הוענקו לחיילים בעקבות הקרבות בצפון אפריקה.

כמעט כל המעוטרים בעקבות המלחמה היו גברים לבנים. חייל אחד בלבד ממוצא אסייתי (יפני) עוטר במדליה ב-1946. המדליה לא הוענקה כלל לחיילים ממוצא אפריקאי. כפי שהתברר לימים נוצרה מציאות זו בעקבות אפליה גזעית בשיקולי הענקת המדליה.

ב-1993 יזם הקונגרס של ארצות הברית בדיקה ביחס לאפשרות שהיה מקום להעניק את מדליית הכבוד לחיילים אפריקאים אמריקאים במלחמת העולם השנייה. בעקבות עבודתו של צוות בדיקה הוענקה המדליה ב-1997 לשבעה חיילים ממוצא זה. בשנת 1996 הוחלט על עריכת בדיקה זהה ביחס לחיילים ממוצא אסייתי. זו הביאה בסופו של דבר לשדרוג עיטור צלב השירות המצוין (השני בחשיבותו בארצות הברית) שניתן ל-22 חיילים ממוצא זה למדליית הכבוד. היא הוענקה להם בשנת 2000. רוב 22 המעוטרים נהרגו בקרב, ומקצתם מתו מוות טבעי לפני הענקת המדליות.

שלושה חיילים יהודים קיבלו את מדליית הכבוד במלחמה ובעקבותיה.

==קרבות שבעקבותיהם הוענקו מדליות רבות==
* קרב איוו ג'ימה, 1945 - 27 מדליות
* קרב אוקינאווה, 1945 - 23 מדליות
* ההתקפה על פרל הארבור, 1941 - 14 מדליות
* המערכה בנורמנדי, 1944 - 14 מדליות
* קרב גוודלקנל, 1942-1943 - 11 מדליות
* קרב סאיפאן, 1944 - שבע מדליות
* ההפצצה על פלוישט שברומניה, אוגוסט 1943 - חמש מדליות
* קרב טאראווה, 1943 - ארבע מדליות.

==מעוטרים מפורסמים במדליה==
* גנרל דאגלס מקארתור
* מייג'ור גנרל אלכסנדר ונדגריפט, אלוף-משנה דייוויד שופ וסרן לואיס וילסון - מונו לימים למפקדי חיל הנחתים
* אלוף-משנה ג'יימס דוליטל
* סגן אלוף קית' וייר - פיקד במלחמת וייטנאם על הדיוויזיה ה-1 ונהרג בקרב
* סגן משנה דניאל אינווי, לימים סנאטור.
(דרגות המעוטרים שצוינו הן הדרגות שנשאו בעת האירוע שהביא להענקת המדליה).

==קישורים חיצוניים==
* [http://encyclopedia.densho.org/Congressional%20Medal%20of%20Honor%20recipients/ על הענקת מדליית הכבוד לחיילים ממוצא אסייתי ואפריקאי]

==הערות שוליים==

*
*
ברברה דקס

ברברה דקס (בהולנדית: Barbara Dex; נולדה ב-22 בינואר 1974) היא זמרת בלגית.

== ביוגרפיה ==
דקס נולדה בעיר טורנהאוט, בלגיה.

היא החלה את הקריירה המוזיקלית שלה ב-1991 כשהופיעה בתוכנית ברדיו, שנה לאחר מכן הקליטה את הסינגל הראשון שלה.

ב-1993 זכתה ב-"Eurosong", התחרות המקדימה לייצוג בלגיה באירוויזיון, באירוויזיון 1993 הופיעה עם השיר "Iemand als jij" וסיימה במקום האחרון עם 3 נקודות.

באירוויזיון היא לבשה שמלה שקופה למחצה שעיצבה והכינה בעצמה, בעקבות כך ב-1997 נוסד על ידי מעריצי אירוויזיון מהולנד "פרס ברברה דקס" עבור הבגד הגרוע ביותר בתחרות האירוויזיון.

ב-1993 גם יצא אלבומה "Iemand", אלבום זה היה בהולנדית ולאחר מכן הקליטה את אלבומיה באנגלית.

היא ניסתה לייצג את בלגיה באירוויזיון פעם נוספת ב-2004 עם השיר "One Life" וב-2006 עם השיר "Crazy".

ב-2000 היא התחתנה.

== אלבומים ==
* Iemand (1993)
* Waiting for a New Moon (1994)
* Tender Touch (1996)
* Strong (1998)
* Timeless (2001)
* Enjoy: a Taste of Gospel (2003)
* Blue-eyed Girl (2006)
* Only One Me (2008)
* I Am Barbara Dex (2011)
* Dex, Drugs & Rock 'n Roll (2016)

== קישורים חיצוניים ==

* 

==הערות שוליים==

*
קטגוריה:זמרות בלגיות
קטגוריה:זמרות פופ בלגיות
קטגוריה:משתתפי אירוויזיון 1993
קטגוריה:נציגי בלגיה באירוויזיון
קטגוריה:בלגיות שנולדו ב-1974
שאול בן ענן

שאול בן ענן (המאה השמינית לספירה) על פי המסורת הקראית היה נשיא הקראים לאחר אביו, ענן בן דוד, שנחשב במסורת הקראית כמייסד התנועה הקראית<ref></ref>. אין מידע ממשי על פעילותו אך כנראה היה ממשיך דרכו של אביו. החכם הקראי סלומון בן ירוחם מציין את דעתו של שאול בן ענן לגבי הדיבר לא תנאף. על פי דבריו, שאול בן ענן סבר שהאיסור מתייחס לכל אישה שאינה אשתו ולא רק לאשת איש וזאת בניגוד לפרשנות הרבנית. בספרות הרבנית שמו מוזכר על ידי רב נטרונאי גאון שהתייחס בשלילה לבנו דניאל בן שאול בן ענן<ref></ref>. על פי המסורת הקראית יורשו של שאול היה בנו יאשיהו.

== ראו גם ==
* יהדות קראית
* ענניים

== לקריאה נוספת ==
* נתן שור, תולדות הקראים, מוסד ביאליק, 2003, ירושלים.

== הערות שוליים ==

קטגוריה:חכמים קראים
קטגוריה:אישים שחיו במאה ה-8
אולגה קארטונקובה

אולגה אלכסנדרובנה קארטונובה (ברוסית: О́льга Алекса́ндровна Картунко́ва; בילדותה - רודאקובה; נולדה ב-4 במרץ 1978, וינסאדי, חבל סטברופול, רוסיה הסובייטית, ברית המועצות) היא שחקנית רוסייה. הייתה קפטן נבחרת ק.ו.ן "העיר פיאטיגורסק" בצפון הקווקז והשתתפה גם בתוכנית הקומית "היו זמנים ברוסיה" בערוץ TNT הרוסי.

== ביוגרפיה ==
אולגה קארטונקובה נולדה ב-4 במרץ 1978 בכפר וינסאדי שבאזור פרדגורני שבחבל סטברופול.. בשל התעקשות הוריה, היא למדה בפקולטה למשפטים וסיימה בשנת 1999. אחר כך עבדה בבית התרבות המקומי כמתודולוגית לעבודה עם ילדים.

=== KVN ===
בבית התרבות אולגה החלה להשתתף במשחקי הק.ו.ן המקומיים (תחילה ככותבת ולאחר מכן כשחקנית). בשנת 2006 היא השתתפה בפסטיבל לנבחרות קה-וה-אן, שם הותירה חותם על הקהל. בשנת 2009, כחלק מנבחרת "תיבת נח", הגיעה לגמר ליגת קרסנודר המרכזית של משחקי הק.ו.ן.. בשנת 2010 מונתה לקפטנית הנבחרת, ששינתה את שמה לנבחרת "העיר פיאטיגורסק". באותה שנה הנבחרת הפכה לאלופת הליגה הראשונה של KVN ובשנת 2013 הפכה לאלופת הליגה הבכירה ונבחרתה השתתפה גם בפסטיבל המוזיקה "מצביעים KVN", שם הוענק לאולגה קארטונקובה פרס "KVN הענבר".

=== היו זמנים ברוסיה ===
בשנת 2014, בהזמנתו של ויאצ'סלב דוסמוחאמטוב, מפיק הקומדי קלאב, אולגה קארטונקובה הפכה לשחקנית התוכנית החדשה "היו זמנים ברוסיה" ברשת TNT.

=== קולנוע ===
בשנת 2016 עשתה את הופעת הבכורה שלה בקולנוע בסרטו של אלכסנדר נזלובין "החתן", שם גילמה את התפקיד של אשת הכפר ליובה, כיכבה לצדו של סרגיי סבטלאקוב.

בשנת 2019 השתתפה בסדרת הטלוויזיה "שתי בנות בגן".

== חיים אישיים ==
היא נשואה לוויטאלי קארטונקוב. אולגה פגשה אותו בזמן שלמדה במכון, הם נשואים מאז 1997. לשניים שני ילדים.

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה רוסיות
קטגוריה:תסריטאיות טלוויזיה
קטגוריה:במאיות טלוויזיה רוסיות
קטגוריה:רוסיות שנולדו ב-1978
קטגוריה:רוסים שנולדו ב-1978
אזאמט מוסאגאלייב

אזאמט טאחירוביץ' מוסאגאלייב (בקזחית: Азамат Тахирұлы Мұсағалиев, ברוסית: Азама́т Тахи́рович Мусагали́ев; נולד ב-25 באוקטובר 1984, קאמיזיאק, מחוז קאמיזיאקסקי במחוז אסטרחן, ברית המועצות) הוא שחקן, קומיקאי ומנחה טלוויזיה רוסי. קפטן נבחרת ה-KVN "נבחרת מחוז קמיזיאקסקי", מגיש טלוויזיה, משתתף בתוכנית "היו זמנים ברוסיה", מארח המופע "איפה ההיגיון?" בערוץ הטלוויזיה TNT, שחקן בסדרה "המתמחים".

== ביוגרפיה ==
אזאמט מוסאגאלייב נולד ב-25 באוקטובר 1984 בעיר קמיזיאק, מחוז אסטרחאן. הוא למד בבית הספר מספר 4 של העיר קמיזיאק. הוא בעל מוצא קזחי.

לאחר סיום הלימודים רצה להיכנס למכון הרפואי בפקולטה לרפואה, אך שינה את דעתו ובסופו של דבר נכנס לאוניברסיטה הממלכתית טכנית של אסטראחן בפקולטה לאקולוגיה ושימור דגים וסים אותה תואר כמהנדס לשימור הדגה.

בשנת 2013 הפך אזאמט מוסאגאלייב לאחד המייסדים והעורך הראשון של הליגה האזורית "אלה-טו" בקירגיזסטן.
=== KVN ===
נבחרת קמזיאקסקי במשחקי KVN (שנת 2012).
ב-KVN החל לשחק כבר בבית הספר. מוסאגאלייב לא תכנן בתחילה לחבר את חייו עם KVN. לאחר שסיים את לימודיו באוניברסיטה, קיבל תעודה בהנדסת סביבה באסטרחאן, אך לא עבד במקצועו. בשנות האקדמיה שלו הוא הקים נבחרת עירונית שיצאה לסיור בערי רוסיה וכך התפרנס. בשנת 2007, אזאמט מוסאגאלייב הפך לשחקן החדש של נבחרת "אלטרנטיבה" שייצגה את אסטראחאן ב-KVN. עד מהרה הוא נבחר לקפטן נבחרת מחוז קמיזיאקסקי. הנבחרת הייתה בין הטובות שהעפילה שוב ושוב לליגה הבכירה ב-KVN.

בשנת 2011 "נבחרת קמזיאקסקי" העפילה לגמר ליגת העל. עם נבחרתו הצליח מוסאגאלייב להגיע לחצי גמר הפרמייר ליג בשנת 2012 וסיים במקום השני בגמר 2013 והחל להשתלב כקפטן. בקירגיזסטן, אזאמט מוסאגאלייב ידוע כאחד המייסדים והעורך הראשון של הליגה האזורית "אלה-טו", שהחלה בבישקק בשנת 2013.

בשנת 2015, נבחרתו הפכה לאלופת הליגה הבכירה של KVN.
=== טלוויזיה ===
בשנת 2014 אזאמט מוסאגאלייב הפך לחבר במופע "חוש הומור" ששודר בערוץ הראשון. באותה שנה ערך את הופעת הבכורה שלו בתוכנית ההומור "היו זמנים ברוסיה" ברשת TNT.

בשנת 2015 הוא כיכב בסדרת הטלוויזיה "המתמחים" והפך למארח תוכנית הבידור ב-TNT: "איפה ההיגיון?". בשנת 2018 הוא הפך לשופט הפרויקט של ערוץ TV-3 "הכל חוץ מהרגיל".

== חיים אישיים ==
אזאמט מוסאגאלייב נשוי לוויקטוריה מוסאגאלייבה (מאז 2008) ולהם שתי בנות בנות חמש ועשר - לייסאן ומילאנה.

== פילמוגרפיה ==
* 2015—2016 - המתמחים - טימור בוריסוביץ' אלבאייב, רופא כללי
* 2018 - Zomboyaschik - מארח המופע "הכה בבוזובה"
* 2019 - טוליה הרובוט - אלדר רחמנוביץ', ראש חברת הניהול "יקטרינה+"

== קישורים חיצוניים ==

== הערות שוליים ==

קטגוריה:מנחי טלוויזיה רוסים
קטגוריה:שחקני קולנוע וטלוויזיה רוסים
קטגוריה:קומיקאים רוסים
קטגוריה:קזחים
קטגוריה:רוסים שנולדו ב-1984
אואורג'אן צ'אקיר

אואורג'אן צ'אקיר (בטורקית: Uğurcan Çakır; נולד ב-5 באפריל 1996 באנטליה שבטורקיה) הוא כדורגלן טורקי המשחק בעמדת השוער בקבוצת טרבזונספור מליגת העל הטורקית ובנבחרת טורקיה.

== קריירת מועדונים ==
צ'אקיר שיחק במחלקות הנוער של צ'קמקויספור, ימנספור ו-1461 טרבזון. בשנת 2012 הגיע צ'אקיר למחלקת הנוער של טרבזונספור מליגת העל הטורקית. ב-30 ביולי 2015 ערך צ'אקיר את הופעת הבכורה שלו בקבוצה הראשונה של המועדון, כששיחק 90 דקות בהפסד 0–1 לרבוטניצ'קי סקופיה במסגרת מוקדמות הליגה האירופית 2015/16. בהמשך שיחק צ'אקיר בשלושה משחקים בגביע הטורקי, בהם שמר פעמיים על רשת נקייה, ועד לחודש ינואר ביסס את מעמדו כשוער השני של הקבוצה, כשהוא יושב על הספסל אך לא זוכה להופעת ליגה.

ב-15 בינואר 2016 הושאל צ'אקיר ל-1461 טרבזון מליגת המשנה. ב-17 בינואר הוא ערך את הופעת הבכורה שלו בקבוצה, כששיחק 90 דקות בניצחון 1–2 על יני מלאטיאספור במסגרת הליגה. ב-30 ביוני, לאחר שמונה משחקי ליגה עבור 1461 טרבזון, חזר צ'אקיר לטרבזונספור. בעונת צ'אקיר לא זכה לערוך הופעות במדי קבוצתו, זאת בשל תקופת ההשאלה המאכזבת שלו ב-1461 טרבזון. הוא ישב על הספסל בשני משחקי ליגה בלבד, וברוב משחקי הגביע.

ב-22 בספטמבר 2017 ערך צ'אקיר את הופעת הבכורה שלו בליגת העל הטורקית, בניצחון 3–4 על אלניהספור במסגרת המחזור השישי, לאחר שנכנס כמחליף במהלך הפסקת המחצית בשל פציעת השוער הראשון של טרבזונספור, אסטבן אלבראדו. בסוף עונת ערך צ'אקיר חמש הופעות ליגה נוספות. בעונת ביסס צ'אקיר מחדש את מעמדו כשוער השני של הקבוצה, וב-16 בינואר 2019, לאחר פרישתו של אונור קיווראק, השוער הראשון של הקבוצה, הפך צ'אקיר לשוערה הראשון של טרבזונספור. בסך הכל ערך צ'אקיר 20 הופעות ליגה בעונה זו.

== קריירה בינלאומית ==
ב-30 במאי 2019 ערך צ'אקיר את הופעת הבכורה שלו בנבחרת טורקיה, בניצחון 1–2 על נבחרת יוון במשחק ידידות. נכלל בסגל נבחרת טורקיה ליורו 2020. נכלל בסגל נבחרת טורקיה ליורו 2024.<ref></ref>

== תארים ==
טרבזונספור
* גביע טורקי: 2019/2020
* הסופר קאפ הטורקי: 2020
* אליפות טורקיה: 2021/2022

== קישורים חיצוניים ==

==הערות שוליים==

קטגוריה:כדורגלנים טורקים
קטגוריה:שוערי כדורגל טורקים
קטגוריה:כדורגלני טרבזונספור
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:כדורגלני יורו 2024 
קטגוריה:אנטליה: כדורגלנים
קטגוריה:טורקים שנולדו ב-1996
לודוביט רייס

לודוביט רייס (בהולנדית: Ludovit Reis; נולד ב-1 ביוני 2000 בהארלם שבהולנד) הוא כדורגלן הולנדי המשחק בעמדת הקשר בהמבורג מהבונדסליגה השנייה.

== קריירת מועדונים ==
=== חרונינגן ===
רייס גדל במחלקת הנוער של הופדורפ, ובשנת 2015 הגיע למחלקת הנוער של חרונינגן מליגת העל ההולנדית. ב-21 בספטמבר 2017 ערך רייס את הופעת הבכורה שלו בקבוצה הראשונה של המועדון, כששיחק 59 דקות בניצחון 2–4 על הרקולס בגביע ההולנדי. ב-29 באוקטובר ערך רייס את הופעת הבכורה שלו בליגה, כששיחק 82 דקות בהפסד 1–2 לספרטה רוטרדם במסגרת המחזור העשירי. באותו משחק הבקיע רייס את שער הבכורה שלו במועדון. בסך הכל ערך רייס 16 הופעות ליגה והבקיע שער אחד בעונת , ובעונת הוסיף 31 הופעות ליגה ושער אחד.

=== ברצלונה ב' ===
בקיץ 2019 חתם רייס בברצלונה מליגת העל הספרדית, והחל לשחק בברצלונה אתלטיק, קבוצת המילואים שלה, המשחקת בליגה הספרדית השלישית. ב-25 באוגוסט 2019 ערך רייס את הופעת הבכורה שלו בברצלונה ב', כששיחק 90 דקות בניצחון 1–2 על בדאלונה במסגרת המחזור הראשון בליגה.

== קישורים חיצוניים ==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני חרונינגן
קטגוריה:כדורגלני ברצלונה אתלטיק
קטגוריה:כדורגלני אוסנבריק
קטגוריה:כדורגלני המבורג
קטגוריה:הולנדים שנולדו ב-2000
טראום מיט3

"טראום מיט3" (באנגלית: Traum Meet3, שם קודם: טראום S50) הוא קרוסאובר בגודל בינוני עם מאפייני SUV (ראשי תיבות: Sport utility vehicle) מתוצרת מותג כלי הרכב Traum בבעלות יצרנית כלי הרכב הסינית Zotye Auto (שם רשמי: Zotye International Automobile Trading Co., Ltd, שם בסינית: 众泰汽车) אשר מיוצר משנת 2017 (שנת מודל 2018) בסין.

טראום הוא מותג משנה תחת "Zotye Auto". פירוש שם המותג הזה הוא "חלום" בגרמנית. המותג טראום כוון במקור לשוק יעד צעיר יותר.

=="טראום S70"==

* דגם "טראום מיט3" הוצג לראשונה בשנת 2018 אף על פי שהייצור של הדגם התחיל בסוף שנת 2017.
* דגם "טראום S70" נבנה על בסיס פלטפורמה של דגם "זוטי SR7 .
* דגם "טראום מיט3" דומה לדגם "Mercedes-Benz GLA-Class" (דור ראשון) מתוצרת מרצדס-בנץ אשר יוצר מדצמבר 2013.
* 5 דלתות - הצ'בק.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* 5 רמות גימור.
* מתלים - מתלה קדמי: תמוכת מקפרסון (MacPherson Strut), מתלה אחורי מפותל.
* בלמים: בלמים קדמיים - דיסק מאוור, בלמים אחוריים: דיסק
* קיבולת מכל דלק - 55 ליטר.
* מחיר היחידה נע בין 79,900-95,900 רנמינבי (שנת 2018, בסין).
* דגם "טראום מיט3" מיוצר במקביל לדגם "טראום S70" שייצורו התחיל בשנת 2017 (דגם שנת 2018).

==תמונות==
<gallery mode="packed" heights="120">
קובץ:Traum Meet 3 01 China 2019-03-14.jpg| "טראום מיט3"
קובץ:Traum Meet 3 03 China 2019-03-14.jpg| "טראום מיט3"
קובץ:Traum Meet 3 04 China 2019-03-14.jpg | "טראום מיט3"
קובץ:Traum Meet 3 05 China 2019-03-14.jpg | "טראום מיט3"
</gallery>

==ראו גם==
* טראום S70
* זוטי SR7

== קישורים חיצוניים ==

* 
* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2018
קטגוריה:כלי רכב המיוצרים בסין
קטגוריה:רכבי זוטי
אבוב (כלי לקלייה)

אבוב (גם: אביב) היה כלי ששימש לקלייה בעת העתיקה. אבוב עשוי נחושת שימש בבית המקדש לקליית גרגירי השעורה במנחת העומר.

==מבנה==
אבובים היו עשויים מחומרים שונים כגון חרס או נחושת.

על פי המתואר במשנה האבוב .

האבוב מתואר כמנוקב נקבים כמין נפה, או כמין כברה כדי לאפשר חריכת האש.

על פי המשנה לאבוב של קלאים לא היה בית קיבול.

לדעת הרמב"ם האבוב היה מורכב משני משטחים, אחד על גבי השני, העליון מנוקב, ועליו היו ניתנים הגרגירים, ועל התחתון הייתה מודלקת האש.

לדעת רבי נתן מרומי, האבוב היה כעין צינור מחורר שאליו היו מכניסים את הגרגירים.

במכון המקדש ייצרו אבוב על פי שיטת הרמב"ם.

==שימוש במנחת העומר==
בתורה נאמר: 

חז"ל הבינו שפרשה זו מתייחסת לקרבן מנחת העומר, שבאה מביכורי התבואה, ומכאן שמנחה זו היא היחידה מבין המנחות שדורשת קלייה.
לכן, לאחר קצירת השעורה היו מביאים את השיבולים לעזרה, חובטים אותן בקנים כדי להוציא את הגרעינים, ולפני טחינת הגרעינים היו קולים אותם באבוב עשוי נחושת.

==שימושי חול==
חז"ל מזכירים את האבוב גם ככלי שהשתמשו בו לקלייה שלא בבית המקדש.
במשנה מוזכר "אבוב של קלאים" עשוי חרס, כאחד מכלי החרס שאינם מקבלים טומאה משום שאין לו בית קיבול. הרמב"ם פירש שכלי זה משמש לעשיית "קליות הפולים והאפונים וזולתן מן הגרעינים הגסים".

==קישורים חיצוניים==
* [https://www.temple.org.il/single-post/2016/12/06/%D7%90%D7%91%D7%90-%D7%A9%D7%90%D7%95%D7%9C אבוב], באתר מכון המקדש 

==הערות שוליים==

קטגוריה:כלי המקדש
זוטי SR7

זוטי SR7 (באנגלית: Zotye SR7) הוא קרוסאובר קומפקטי מתוצרת יצרנית כלי הרכב הסינית Zotye Auto (שם רשמי: Zotye International Automobile Trading Co., Ltd, שם בסינית: 众泰汽车) אשר מיוצר משנת 2015 (שנת מודל 2016) בסין.

=="זוטי SR7"==

* דגם "זוטי SR7" היה המוצר הראשון מסדרת הקרוסאוברים שיוצרו על ידי יצרנית כלי הרכב הסינית "Zotye Auto" (שם רשמי: "Zotye International Automobile Trading Co., Ltd").
* דגם הוצג לראשונה בתערוכת הרכב הבינלאומי "Auto Guangzhou" שנערכה בעיר גואנגג'ואו, בירת מחוז גואנגדונג, בסין בדצמבר 2015.
* דגם "זוטי SR7" הוא רכב שנוי במחלוקת מבחינת הסטיילינג, מכיוון שהוא דומה מאוד ומה לדגם "Audi Q3" (דור ראשון) מתוצרת אאודי הגרמנית.
* 5 דלתות - הצ'בק.
* 5 נוסעים.
* מנוע קדמי - 1.5 ליטר.
* מנוע בנזין.
* סוג הנעה: הנעה קדמית.
* מתלים - מתלה קדמי: תמוכת מקפרסון (MacPherson Strut), מתלה אחורי מפותל.
* בלמים: בלמים קדמיים - דיסק מאוור, בלמים אחוריים: דיסק.
* בלם יד - אלקטרוני.
* קיבולת מכל דלק - 55 ליטר
* מחיר היחידה נע בין 66,800–111,800 רנמינבי (שנת 2015, בסין).

==תמונות==
<gallery mode="packed" heights="120">
קובץ: Zotye SR7 2 China 2016-04-07.jpg| "זוטי SR7", שנת 2016
קובץ:Zotye SR7 01 China 2016-03-30.jpg | "זוטי SR7", שנת 2016
קובץ: Zotye SR7 4 China 2016-04-07.jpg| "זוטי SR7", שנת 2016
קובץ:Zotye SR7 02 China 2016-03-30.jpg | "זוטי SR7", שנת 2016
קובץ:Zotye SR7 02 China 2017-03-25.jpg | "זוטי SR7", שנת 2017 
קובץ: Zotye SR7 3 China 2016-04-07.jpg| "זוטי SR7", שנת 2016
</gallery>

==ראו גם==
* טראום S70
* טראום מיט3
* דומי X5

== קישורים חיצוניים ==

* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
SR7